
25-TA-2273: Noteikumu projekts (Jauns)
Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.1. pasākuma "Infrastruktūras izveide starpnozaru sadarbības un atbalsta sistēmas izveidei bērnu attīstībai" īstenošanas noteikumi

	1.
	Noteikumu projekts
18.6. vides pieejamības ekspertu konsultācijas;
	Priekšlikums
Aicinām noteikumu projektā  vārdu “pieejamība” aizstāt ar “piekļūstamība”, nodrošinot vienotu terminoloģiju. Vēršam uzmanību, ka, atbilstoši Latvijas Zinātņu akadēmijas Terminoloģijas komisijas lēmumam, angļu valodas termins “accessibility” latviski tiek tulkots kā “piekļūstamība”. Pamatojums: LZA Terminoloģijas komisijas 2017.gada lēmums (https://termini.gov.lv/kolekcijas/97/skirklis/454405).

 
Piedāvātā redakcija
-
	Inese Vilcāne (LM)

	2.
	Noteikumu projekts
27.13. nodrošina horizontālā principa "Vienlīdzība, iekļaušana, nediskriminācija un pamattiesību ievērošana" īstenošanu un uzkrāj datus par objektu skaits, kuros Eiropas Reģionālās attīstības fonda ieguldījumu rezultātā ir nodrošināta vides un informācijas pieejamība. Finansējuma saņēmējam ir pienākums sniegt minēto informāciju, iesniedzot noslēguma maksājuma pieprasījumu par visu projekta periodu;
	Priekšlikums
Aicinām precizēt apakšpunkta redakciju, norādot korektu horizontālā principa rādītāja nosaukumu atbilstoši Vadlīniju
horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021-2027) 4.pielikumā noteiktajam (https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027).
Piedāvātā redakcija
28.13. nodrošina horizontālā principa "Vienlīdzība, iekļaušana, nediskriminācija un pamattiesību ievērošana" īstenošanu un uzkrāj datus par šādu rādītāju "Objektu, kuros ir nodrošināta vides un informācijas piekļūstamība, skaits". Finansējuma saņēmējam ir pienākums sniegt minēto informāciju, iesniedzot noslēguma maksājuma pieprasījumu par visu projekta periodu;
	Inese Vilcāne (LM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
1) Aicinām visā anotācijas tekstā vārdu “pieejamība” aizstāt ar vārdu “piekļūstamība”. Vēršam uzmanību, ka, atbilstoši Latvijas Zinātņu akadēmijas Terminoloģijas komisijas lēmumam, ārējos un iekšējos normatīvajos aktos tiek lietots termins “piekļūstamība” (no angļu val. “accessibility”). Šāds termins lietots arī Preču un pakalpojumu piekļūstamības likumā, apzīmējot piekļūstamības prasības videi, informācijai, precēm  un pakalpojumiem, lai tie būtu ērti lietojami ikvienam, tai skaitā cilvēkiem ar dažāda veida funkcionēšanas ierobežojumiem.

2) Aicinām precizēt horizontālā principa "Vienlīdzība, iekļaušana, nediskriminācija un pamattiesību ievērošana" rādītāja redakciju atbilstoši Vadlīniju horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021-2027) 4.pielikumā noteiktajam: "Objektu, kuros ir nodrošināta vides un informācijas piekļūstamība, skaits".
 
Piedāvātā redakcija
-
	Inese Vilcāne (LM)

	4.
	Anotācija (ex-ante)
8.1.9. uz personu ar invaliditāti vienlīdzīgām iespējām un tiesībām
	Priekšlikums
Lūdzam precizēt sadaļā sniegto informāciju par horizontālā principa specifiskajām darbībām atbilstoši Vadlīniju horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021-2027) [1] 5.pielikumā noteiktajam, proti lūdzam svītrot teikumu: "--- uzkrāj datus par objektu skaits, kuros Eiropas Reģionālās attīstības fonda ieguldījumu rezultātā ir nodrošināta vides un informācijas pieejamība. Finansējuma saņēmējam ir pienākums sniegt minēto informāciju, iesniedzot noslēguma maksājuma pieprasījumu par visu projekta periodu", jo tā nav specifiska darbība, bet FS pienākums. 


[1] https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027
Piedāvātā redakcija
-
	Inese Vilcāne (LM)

	5.
	Anotācija (ex-ante)
8.1.9. uz personu ar invaliditāti vienlīdzīgām iespējām un tiesībām
	Priekšlikums
Sadaļā ir iekļautas jaunas horizontālā principa vispārīgās un specifiskās darbības, kuras ir atbilstošas un izriet no projekta satura, vienlaikus nav definētas Horizontālā principa vadlīniju 5.pielikumā [1]. Attiecīgi, izstrādājot projekta iesniegumu, būs jāpievērš uzmanība tam, ka Kohēzijas politikas vadības informācijas sistēmā tās nav definētas un tās būs jāpievieno kā jaunas HP darbības.  

[1] https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027
Piedāvātā redakcija
-
	Inese Vilcāne (LM)



